**15.nedēļas nodarbību vielas sadale.**

|  |  |  |  |  |  |  |
| --- | --- | --- | --- | --- | --- | --- |
| **Zivis**  **Tīkls** | **Mūzikas klausīšanās** | **Dziedāšana** | **Ritma rotaļas.**  **Mūzikas instrumentu spēle** | **Muzikāli – ritmiski vingrinājumi** | **Dejas**  **Rotaļas** | **Papildus klausīšanās mūzikas materiāli.** |
| **Repertuārs** | **K.Sen-Sans. *Akvārijs.***  [***https://www.youtube.com/watch?v=AsD0FDLOKGA***](https://www.youtube.com/watch?v=AsD0FDLOKGA)  ***Mierīgas jūras skaņas***  <https://www.youtube.com/watch?v=2YdHYsS6OnQ>  ***Jūras skaņas lielā vējā***  <https://www.youtube.com/watch?v=Q2UjhbE3Jac>  ***Vētra jūrā***  <https://www.youtube.com/watch?v=oAlt8TRNrF8> | ***l.t.dz. Lai bij’grūti, kam bij’grūti***.  **Zelta zivtiņai zelta zvīņas.**  **Zvejnieks zvejo zelta zivtiņu.** | l.t.melodija: ***Zvejnieks mani aicināja.***  l.t.melodija: ***Jūriņ‘ prasa smalku tīklu*** | **Izdejojam līkloci.**  ***Jūriņ’prasa smalku tīklu*** (instrumentāla kapela).  <https://www.youtube.com/watch?v=yMv47QyOWqA&list=PLomicd-WZTTrJERRnCZOlYC0iEPiDu1eq>  **Jūras viļņi.**  ***Zvejnieks mani aicināja*** (kapela)  <https://www.youtube.com/watch?v=X8P9pw998p0>  **Jūras vēji –** pūšam ar salmiņu ūdeni. | l.t.deja ***Zvejnieks mani aicināja.*** (kapela)  <https://www.youtube.com/watch?v=X8P9pw998p0>  **Rotaļa Zivis tīklā.**   * ***aplī;*** * ***pāros*** | ***Jūriņ’prasa smalku tīklu***  (Dziesmu svētku kopkoris)  <https://www.youtube.com/watch?v=NIRADT-bThY>  ***Jūriņ prasa…***  (vienbalsīgs kora dziedājums ar klavieru pavadījumu)  <https://www.youtube.com/watch?v=svOS_6aLGBk>  ***Jūriņ prasa...*** (A.Kalniņa apdarē, Koris  <https://www.youtube.com/watch?v=Cu0S6rk3jN8>  ***Zvejnieks mani aicināja*** (A.Vintera orķestris)  <https://www.youtube.com/watch?v=ecJm6Tw64PI>  ***Jūras māte man prasīja*** (folkl.k. Cielava)  <https://www.youtube.com/watch?v=c7UGWoWxoIE> |
| **Program-mas prasības** | Attīstīt iztēli.  Attīstīt tembrālo dzirdi.  Vingrināt dinamisko dzirdi | Vingrināt skaņas **Z**  izrunu .  Skandēt un ritmizēt ¾ taktsmērā. | Diferencēt 4/4 un 6/8 taktsmērus. | Nostiprināt teciņus sīksoli 3/8 taktsmērā.  Nostiprināt metrisko pulsāciju 3/4 un 4/4 taktsmērā.  Vingrināt diferencētas elpošanas iemaņas un attīstīt diafragmu .  Vingrināties dejot ar priekšmetiem. | Orientēties telpā un grupā.  Nostiprināt metrisko pulsāciju 3/4 taktsmērā.    Nostiprināt iemaņas dejot ar priekšmetiem. |

**15.nedēļas nodarbību konspekts.**

1. **Ievads. Mūzikas klausīšanās. Elpas un diafragmas stiprināšanas vingrinājumi.**

Skolotājs: *Vai esat redzējuši zivis? Vai esat redzējuši, kā zivis peld? Parādīšu, cik lēnām un līgani zivis var peldēt ūdenī – tik lēni un līgani kā*

*pūka gaisā.*

Norādījumi:

* + - Skolotājs paceļ gaisā vieglu spalviņu vai pūku un ļauj tai lēnām krist lejup. Lai spalviņa ilgāk turētos gaisā, skolotājs to viegli pūš uz augšu.
    - Bērniem tiek izdalītas spalviņas, katrs vēro tās lidināšanos lejā un mēģina ar vieglu pūtienu noturēt to gaisā.

Skolotājs: *Zelta zivtiņu neviens vēl nav redzējis. Arī jūs to nevarēsiet aplūkot. Bet to varēsiet sadzirdēt un ieraudzīt, ja aizvērsiet acis.*

Norādījumi:

* Bērni apguļās uz grīdas, acis aizvērtas;
* Skolotājs atskaņo **K.Sen – Sansa *Akvārijs*** fragmentu [***https://www.youtube.com/watch?v=AsD0FDLOKGA***](https://www.youtube.com/watch?v=AsD0FDLOKGA)
* Pēc noklausīšanās īsa saruna ar bērniem (izjūtas mūzikas klausīšanās laikā; īpašības vārdu lietošana noskaņas raksturošanai: *līgani, viegli, klusināti, noslēpumaini* utt.)
* Pēc noklausīšanās bērni K.Sen – Sansa mūzikas pavadībā radoši imitē zivs peldēšanu izklaidus pa telpu.

1. **Tembrālās un dinamiskās dzirdes attīstība. Elpošanas vingrinājumi. Teksta skandēšana un ritmizēšana ¾ taktsmērā. Skaņas Z artikulācijas vingrinājums.**

Skolotājs: *Zvejniekam prieks iet jūrā, kad tā ir mierīga. Paklausieties, kāds viemērīgs ritms saklausāms, kad mierīgā laikā viļņi viens pēc otra nāk*

*krastā.**Dzirdēsiet, kā skan mierīga jūra. Pēc tam paši būsim vēji un lēnām pūtīsim viļņus.*

Norādījumi:

* Bērni klausās ierakstu ***Mierīgas jūras skaņas*** <https://www.youtube.com/watch?v=2YdHYsS6OnQ>.
* Saruna ar bērniem par saklausīto.
* Atkārtota ieraksta klausīšanās . Katram bērnam glāze ar nedaudz ūdens (1 – 1,5 cm) un salmiņš. Bērni pūš glāzē, ar salmiņu, nepieskaroties ūdenim. Pūtienu ritms atbilstošs saklausīto viļņu ritmam.
* Skolotājs skandē tekstu: ***Zvejnieks zvejo zelta zivtiņu .*** Aicina bērnus pievienoties skandēšanai un ritmizēšanai 3/8 taktsmērā.
* Teksta skandēšanu veic reizē ar ierakstu ***Mierīgas jūras skaņas.***

Skolotājs:*Ne vienmēr jūra ir mierīga. Kad pūš liels vējs, viļņi ir lieli, var apgāzt laivu. Tādēļ zvejnieka darbs ir bīstams. Paklausieties,*

*kādas skaņas jūrā ir vētras un pat ļoti lielas vētras laikā, ko sauc par orkānu. Paklausieties un pēc tam kopā ar vētru gan runāsim tekumu:* ***Zvejnieks zvejo Zelta zivtiņu,*** *gan ar salmiņiem radīsim stipru vēju.*

***Jūras skaņas lielā vējā:*** <https://www.youtube.com/watch?v=Q2UjhbE3Jac> ***Vētra jūrā:*** <https://www.youtube.com/watch?v=oAlt8TRNrF8>

Norādījumi:

* Skolotājs atskaņo ierakstus.
* Pēc noklausīšanās saruna ar bērniem par dzirdēto (skaņu raksturs, noskaņas utt).
* Atkārtota klausīšanās un bērnu dalība teksta skandēšanā un ritmizēšanā;
* vētras imitācijas ar salmiņu un ūdeni.

1. **Dziedāšanas iemaņu attīstība. Kustību koordinācijas un metriskās pulsācijas ritma vingrinājums.**

Skolotājs: *Jau izsenis cilvēki zivis lieto pārtikā.* *Vai jums ir zināma profesija cilvēkam, kurš zvejo zivis? Varat to nosaukt?*

*Nodziedāšu dziesmu par zvejnieka darbu. Uzdevumi pēc dziesmas noklausīšanās: jautājiet par neskaidriem vārdiem. Padomājiet – vai atšķirās mūzikas noskaņa Zelta zivtiņas peldējumam un dziesmā par zvejnieka darbu? Kādas atšķirības saklausījāt? Kādēļ mūzikas noskaņas atšķirās?* (Zivis ūdenī peld mierīgi, ūdens ir viņu dzīves vieta un mājas. Zvejnieka darbs ir smags, un bīstams. Uz ūdens zvejnieks nav savā vidē.)

Norādījumi:

* Skolotājs *a capella* nodzied l.t.dz. ***Lai bij’grūti, kam bij’grūti.***
* Saruna ar bērniem.
* Dziesmas atkārtota klausīšanās ar uzdevumu - pievienot 2 sk.ž. ritma *ostinato* katras rindiņas atkārtojumos. Sk.ž. izpildīt smagi kā cilājot laivas airus.
* Bērni pēc spējām pievienojas skolotāja dziedājumam (vai ierakstam), apvienojot dziedājumu ar 2 ritma *ostinato* sk.ž.

1. **Orientēšanās telpā un grupā. Teciņus trīssoļa apgūšana un nostiprināšana. Kustību ritmiskuma un amplitūdas attīstības vingrinājumi. Kustību vingrinājums ar priekšmetiem.**

Skolotājs*: Jūru var gan arī izdziedāt, gan arī izdejot dažādos viļņos.*

Norādījumi:

* Skolotājsnodzied 1.pantu l.t.dz.***Jūriņ prasa smalku tīklu.***
* Saruna ar bērniem ( dziesmas noskaņa, kāda jūra, par dziesmas saturu - kādi piederumi nepieciešami zvejniekam utt.).
* Bērni sastājas kolonnā viens aiz otra. Dejo teciņus trīssolī, virzās aiz vadošā līklocī.

***Jūriņ’ prasa smalku tīklu.*** <https://www.youtube.com/watch?v=svOS_6aLGBk> (vienbalsīgs sieviešu koris)

* Bērni izklaidus telpā ar plīvojošu priekšmetu rokā (lenta, šalle, lakts u.c.). Cilā priekšmetu augšā – lejā , atbilstoši katras takts iesākumam 6/8 taktsmērā. Maina rokas.

***Jūriņ’ prasa smalku tīklu.*** <https://www.youtube.com/watch?v=svOS_6aLGBk> (vienbalsīgs sieviešu koris

* Bērni dārziņā. Uz takts uzsvērto daļu visi reizē lēnām paceļ rokas, otrā taktī - lēnām nolaiž rokas. Utt. Ievēro ritmisko pulsāciju 6/8 taktsmērā.

***Jūriņ’ prasa smalku tīklu.*** <https://www.youtube.com/watch?v=svOS_6aLGBk> (vienbalsīgs sieviešu koris)

1. **Deju kustību vingrināšana pārī. Grupējumu veidošana. Palēciena soļa nostiprināšana.**

Skolotājs: *Bieži zvejnieki ilgi zvejoja, bet neko nenoķēra. Mēs varam palīdzēt zvejniekiem rotaļdejā* ***Zvejnieks mani aicināja****.*

*Pa pāriem iesim dejas ceļa virzienā. Aplis mums ir jūra. Jūrā ir viļņi. Tos parādīsim, mūzikas ritmā šūpojot sadotās iekšējās rokas.*

*No jūras viļņiem ir izveidojušās putas un burbulīši. Tos atveidosim, sadodot abas rokas slēgtajā satvērienā un palēcienā lecot viens otram apkārt. To veiksim tad, kad mūzikā saklausīsiet ātrāku skanējumu.*

*Mūzikas beigās puiši izvēlēsies sev citas deju meitenes – tās tad arī būs zvejnieku noķertās zivis.*

Norādījumi:

* Bērni sastājas pāros, nostājas aplī dejas ceļa virzienā;
* Mūzikas 1.daļā ar gājiena soli virzās pa dejas ceļu; atkārtojumā pagriežās pret dejas ceļa virzienā.
* Mūzikas 2.daļā sadod rokas slēgtajā laiviņas satvērienā, teciņus vai palēciena solī griežas viens otram apkārt;
* Mūzikas 2.daļas atkārtojumā mainās pāriem.
* Rotaļdejas sākuma apgūšanas etapu ieteicams veikt ar skolotāja dziedājumu; kad dejas gājieni apgūti – ar ierakstu.

L.t.deja ***Zvejnieks mani aicināja.*** (kapela) <https://www.youtube.com/watch?v=X8P9pw998p0>

1. **Teksta skandēšana un ritmizēšana. Skaņas Z aktivizēšana runā. Kustību koordinācijas un metriskās pulsācijas vingrinātšana. Orientēšanās telpā un grupā.**

Skolotājs:  *Pasakā*  *zvejnieks noķēra Zelta zivtiņu. Tādu skaistumu viņš vēl nebija redzējis! Viņš brīnījās:* ***Zelta zivtiņai zelta zvīņas!***

Norādījums:

* Skolotājs skandē un ritmizē 3/8 taktsmērā. Aicina bērnus pievienoties.

Skolotājs: *Mūsu izveidotais dārziņš ir zvejnieka tīkls. Zelta zivtiņa peldēs tīklā iekšā un ārā.. T.i. – ložņās dārziņā iekšā un ārā. Bet - tikai tad, kad rokas ir paceltas. Ja tīkls nolaidies, zivtiņa netiek ne uz priekšu, ne atpakaļ. Tā gaida.*

Norādījumi:

* Bērni dārziņā (tīkls) cilā rokas reizē atbilstoši metriskai pulsācijai (kā 4.uzdevumā).
* Zelta zivtiņa ložņā cauri bērnu dārziņā paceltām rokām, klausoties metrisko pulsāciju.
* Sākumā ieteicams izvēlēties tikai vienu vadošo, lai vairāki bērni dārziņā nesaskrietos.
* Ieteicams vienoties par ložņāšanas atstarpēm – katros *vārtiņos* iekšā, ārā; vai vienu, divus, trīs *vārtiņus* izlaižot..

***Jūriņ’prasa smalku tīklu*** (instrumentāla kapela) <https://www.youtube.com/watch?v=yMv47QyOWqA&list=PLomicd-WZTTrJERRnCZOlYC0iEPiDu1eq>

1. **Priekšmetu izmantošana dejā. Deju kustību vingrināšana pārī. Kustību ritmiskuma un koordinācijas vingrināšana.**

Skolotājs: *Zvejnieka darbs ir vīru darbs. Tādēļ jūrā šodien dosies tikai puiši – zvejnieki. Katrā laivā būs divi puiši – tātad – puiši sastājas pāros.*

*Līdzīgi kā lielajā zvejas tīklā dārziņā, puiši sadotās rokas cels augšā un laidīs lejā atbilstoši mūzikas tempam. Puišiem rokās tīkls.*

*Meitas būs zivtiņas. Meitas – zivtiņas lēnā teciņus trīssolī pa apli skries cauri puišu tīkliem (vārtiņiem). Ja zivtiņa tiek noķerta tīklā, tai jāpiedalās puišu darbā – jāķer pārējās zivis tajā tīklā, kurā tika noķerta.*

Norādījumi:

* Puiši sastājas pāros un nostājas aplī, izretojās..
* Puiši katrs savā galā satver priekšmetu (lenta, šalle, tīkla daļa u.c.).
* Meitas izretojās starp puišu tīkliem (vārtiņiem).
* Mūzikas tempā puiši uz katru takti ritmiski cilā sadotās rokas ar priekšmetu augšā– lejā (6/8 taktsmērs)
* Meitas dejo cauri tīkliem, ja tie ir augšā; nogaida vai palēnina skrējiena tempu, vai skrien uz vietas – ja tīkls ir lejā.
* Puiši un meitas ievēro vienotu mūzikas tempu.